نگہت داد

نکہت داد پاکستانی وکیل اور انٹرنیٹ کی سرگرم کارکن ہیں جو ایک غیر منافع بخش تنظیم ڈیجیٹل رائٹس فاؤنڈیشن چلاتی ہیں۔ آئی ٹی سیکورٹی کے شعبہ میں کام کرنے کی وجہ سے وہ کئی بین الاقوامی اعزازات حاصل کر چکی ہیں۔
 ابتدائی زندگی اور تعلیم 
نکہت سنہ 1981ء میں لاہور میں پیدا ہوئیں۔ ان کا تعلق جھنگ، پنجاب کے ایک گاؤں سے ہے۔ انھوں نے تعلیم لاہور کی پنجاب یونیورسٹی سے حاصل کی، یہیں سے انھوں نے قانون میں ماسٹر کی سند حاصل کی۔
 کام 
نکہت پیشے کے لحاظ سے ایک وکیل ہیں اور وہ فوجداری و عائلی قوانین کی ماہر ہیں۔

سنہ 2012ء میں انھوں نے ڈیجیٹل رائٹس فاؤنڈیشن قائم کیا جس کا مقصد ہراساں یا بلیک میل ہونے والے پاکستانیوں خصوصاً خواتین کو مفت قانونی مدد فراہم کرنا ہے۔ انھیں پاکستانی نوجوان نوبل انعام یافتہ ملالہ یوسفزئی کو ٹیکنالوجی ٹریننگ دینے کا بھی اعزاز حاصل ہے، ملالہ نے سنہ 2011ء میں نکہت کی ورکشاپوں میں حصہ لیا تھا۔

نکہت نے پاکستان میں آن لائن آزادیِ اظہار رائے کے تحفظ کی تحریکوں ساتھ ہی ساتھ ایسے قوانین کے خلاف تحریکوں کی قیادت کی جو حکومت کو لوگوں کی آن لائن کڑی نگرانی کے وسیع اختیارات دیتے ہیں، سب سے قابل ذکر امتناعِ الیکٹرانک جرائم بل 2015ء تھا۔ انھوں نے امتناعِ تیزاب بل 2010ء اور امتناعِ گھریلو تشدد بل کے مسودے کی تیاری میں بھی حصہ لیا ہے۔

پاکستانی خواتین کو آن لائن ہراساں ہونے سے بچنے میں مدد کرنے کے لیے، سنہ 2015ء میں امریکی جریدے ٹائم نے انھیں اگلی نسل کے رہنماؤں کی فہرست میں شامل کیا تھا۔

سنہ 2016ء میں اٹلانٹک کونسل کی جانب سے انھیں فریڈم ایوارڈ اور ہالینڈ کی حکومت کی جانب سے انسانی حقوق کے ٹیولپ ایوارڈ سے نوازا گیا تھا۔

 حوالہ جات 

زمرہ:1981ء کی پیدائشیں
زمرہ:بقید حیات شخصیات
زمرہ:پاکستانی فعالیت پسند
زمرہ:پاکستانی وکلا
زمرہ:ضلع جھنگ کی شخصیات
زمرہ:فضلا جامعہ پنجاب
زمرہ:پاکستانی فعالیت پسند خواتین
زمرہ:اکیسویں صدی کی پاکستانی خواتین
زمرہ:بیسویں صدی کی پاکستانی خواتین
زمرہ:ویکی ڈیٹا سے مختلف مختصر وضاحت
زمرہ:پاکستان میں انٹرنیٹ سنسر شپ
زمرہ:لاہور کے وکلا